
ОПИС НА НАДЛЕЖНОСТИ
(TERMS OF REFERENCE)

Креирање на дигитална содржина за воспоставување на дигитална изложба и онлајн профили на занаетчиите 


Основни информации
[bookmark: _Hlk226108709]Здружението на граѓани Иницијатива за европска перспектива – ИЕП го спроведува проектот „Дигитално оживување на занаетчиството: Оспособување на младите од руралните средини преку технолошки поттикнати модели на социјални претпријатија" , кој е дел од програмата BOOST Balkans, имплементирана од ALDA - European Association for Local Democracy со финансиска поддршка од AFD - Agence Française de Développement, а во РС Македонија координиран од ALDA Balkans.
Основната цел на проектот е на креативен начин да го спои зачувувањето на традиционалните занаети со модерната технологија и социјалното претприемништво. 
За проектот 
Општа цел
Оживување на културното наследство преку технолошки ориентирано социјално претприемништво, поттикнувајќи одржлив рурален развој.
Специфична цел
· Оспособување на 30 млади од руралните средини (15 млади жени) со дигитални и претприемачки вештини.
· Поддршка за воспоставување на најмалку 3-5 социјални занаетчиски претпријатија предводени од млади.
· Дигитално оживување на традиционалните занаети и нивна промоција преку користење на дигитални алатки.
Примарни директни корисници на проектот „Дигитално оживување на занаетчиството“ се млади луѓе на возраст од 15 до 29 години кои живеат во руралните области на Скопскиот регион. Клучен и намерен фокус е ставен на вклучување и активно учество на млади жени во неповолна положба од рурални области. Друга клучна група директни корисници се локалните занаетчии, особено оние кои практикуваат традиционални занаети.

Цел на повикот
[bookmark: _Hlk234929336]Целта на овој повик е ангажирање на надворешен соработник/експерт (физичко или правно лице) за креирање на содржина која ќе се користи за воспоставување онлајн профили за занаетчиите, креирање привлечни промотивни материјали за нивните производи и потенцијално ќе придонесе за дигитална архива или онлајн изложба на локалното наследство. Избраниот понудувач треба да биде во блиска комуникација/соработка со експертот ангажиран за дигитална документација на традиционалните занаети ( А3, БЛ 4.3.1.), како и со компанијата ( А3, 4.2.5.) која ќе ја воспостави онлајн платформата. 
Задачи:
Клучните задачи и одговорности на избраниот понудувач вклучуваат:
· Креирање на дигитална содржина: Избраниот понудувач ќе има обврска да креира дигитална содржина користејќи ги фотографиите и кратките видеа изработени од експертот за дигитална документација на традиционалните занаети. 
· Давање поддршка при креирање на онлајн профилите на занаетчиите: Избраниот понудувач ќе има обврска да биде во блиска комуникација и соработка со компанијата која ќе ја воспостави онлајн платформата каде ќе се креираат профили на занаетчиите, креирајќи интересни дигитални содржини.
· Подготовка на извештај: По завршувањето на агажманот избраниот понудувач треба да поднесе извештај. Извештајот да биде на англиски јазик и не поголем од 2-3 страни.
Ангажманот опфаќа вкупно 6 работни дена.

[bookmark: _Hlk150942650]Потребни услови 
Квалификации:
Заинтересираните понудувачи треба да ги исполнат следниве минимални услови:
· Да имаат најмалку 3 години професионално искуство во креирање дигитална содржина, маркетинг, комуникации, односи со јавност, креативни индустрии или сродни области.
· Да имаат докажано искуство во подготовка на промотивни и дигитални содржини за веб-платформи и/или социјални медиуми.
· Да поседуваат искуство во подготовка на текстуална и визуелна содржина базирана на фотографии и видео материјали.
· Да имаат одлични вештини за пишување и уредување содржина на македонски јазик, а познавањето на англиски јазик е задолжително поради подготовката на завршниот извештај.
· Да имаат способност за ефективна комуникација и координација со повеќе засегнати страни и работа во тим.
· Предност ќе имаат понудувачи со искуство во проекти поврзани со културно наследство, традиционални занаети, туризам, локален економски развој или креативни индустрии.

Времетраење на ангажманот 
Времетраењето на ангажманот е вкупно три месеци, а почнува со датумот на потпишување на договорот. 

Финансиски надомест
Максималниот буџет за оваа набавка изнесува 1,500 евра бруто во денарска противвредност и ги вклучува сите трошоци што можат да се појават во текот на извршувањето на работата. (250 евра = 1 работен ден, 6 дена х 250 евра = 1,500 евра бруто).
Плаќањето ќе се врши според следнава динамика: 
· 50 % по склучување на договорот
· 50 % по завршување на ангажманот и поднесен извештај

Потребни документи:
Техничка понуда
· Тековна состојба од Централен регистар (ЦРМ), не постара од 6 месеци (за правни лица)
· Портфолио ( за правни лица)
· CV (биографија) на експертот
· Доказ за релевантно професионално искуство (најмалку 2 референци) за успешно завршена релевантна услуга во последните 3 години.
· Доказ за резидентност согласно домашната легислатива ( за физички лица копија од пасош) 
· Изјава
Финансиска понуда
· Финансиска понуда

